Meg Rosoff

Meg Rosoff (født 1956 i Boston) er en amerikansk-britisk barnebokforfatter, bosatt i London. Hun er best kjent for debutromanen How I Live Now (2004) – som hun mottok Guardian Children's Fiction Prize, Michael L. Printz Award og Branford Boase Award for, og for Just In Case (2006) som hun mottok Deutscher Jugendliteraturpreis og Carnegie Medal in Literature for i carnegiegreenaway.org.uk Just In Case  i listen over prismottagerecarnegiegreenaway.org.uk Pressemelding ved pristildelingen , og i 2016 Litteraturpriset till Astrid Lindgrens minne

 Liv 
Hun er født i en jødisk familie, som den andre av fire søstre. Hun er utdannet ved Harvard og ved Saint Martin's School of Art i London. Hun bodde i London 1977–80 mens hun studerte og siden permanent fra 1989.Meg Rosoff CV  hos megrosoff.co.ukPieces of me: Meg Rosoff; The Guardian, 23.7.2008 Hun bodde i New York 1980–89. Både i New York og i London arbeidet hun i forlag og reklame fram til 2003, året før hun debuterte som forfatter. Skrivearbeidet var delvis motivert av at en søster døde av kreft. Hun er gift med maleren Paul Hamlyn.

 Bøker  
Debutboka How I Live Now forteller om Elizabeth (15) fra Manhattan som befinner seg hos familie i England ved utbruddet av tredje verdenskrig. Det er både en kjærlighetshistorie, et krigsdrama og et drama om stefamilier.Julia Eccleshare. Love, loss and loyalty, anmeldelse av How I Live Now; The Guardian, 9.10.2004

Andreboka Just In Case forteller om David Case (15) som utvikler fobier og angst for skjebnen etter at han redder lillebroren fra å dø. David skifter navn til Justin (!) og endrer stil og vaner for å unnslippe skjebnen. Flere av hennes senere bøker er også kortlistet til priser. Picture Me Gone (2013) var kortlistet til National Book Award for Young People's Literature i USA.Picture me gone hos nationalbook.org

På norsk finnes Slik har jeg det nå (How I Live Now), oversatt av Bjarte Bjørkum i 2005. En film basert på How I live now hadde premiere høsten 2013 med Saoirse Ronan i hovedrollen.

 Referanser 

 Eksterne lenker 



Kategori:Engelske barnebokforfattere
Kategori:Barnebokforfattere fra USA
Kategori:Britiske ungdomsbokforfattere
Kategori:Ungdomsbokforfattere fra USA
Kategori:Carnegie Medal in Literature
Kategori:Personer fra London
Kategori:Personer fra Boston